stanford-oval/wikipedia huggingface dataset:
อาการท้องผูก
วิธีการวินิจฉัย > เกณฑ์วินิจฉัย

เกณฑ์ Rome III เพื่อวินิจฉัยท้องผูกโดยหน้าที่ต้องรวมอาการต่อไปนี้อย่างน้อย 2 อย่างและต้องมีใน 3 เดือนที่ผ่านมา อีกทั้งอาการได้เริ่มขึ้นอย่างน้อย 6 เดือนก่อนจะวินิจฉัย
ต้องเบ่งถ่ายอุจจาระอย่างน้อย 25%
อุจจาระเป็นก้อน ๆ หรือแข็งอย่างน้อย 25%
ความรู้สึกว่าถ่ายไม่หมดอย่างน้อย 25%
ความรู้สึกว่ามีอะไรขวางไส้ตรง-ทวารหนักอย่างน้อย 25%
การต้องใช้มือช่วยถ่ายอย่างน้อย 25%
ถ่ายน้อยกว่า 3 ครั้งต่อสัปดาห์
อุจจาระที่ไม่อัดแน่นมีน้อยมากถ้าไม่ใช้ยาระบาย
ไม่มีอาการพอให้วินิจฉัยว่าเป็นกลุ่มอาการลำไส้ไวเกินต่อการกระตุ้น (IBS)
การป้องกัน

ท้องผูกป้องกันได้ง่ายกว่ารักษา
เมื่อท้องผูกบรรเทาแล้ว การดูแลไม่ให้เกิดโรคอีกก็คือให้ออกกำลังกายอย่างสม่ำเสมอ ทานน้ำให้เพียงพอ และทานอาหารมีใยอาหารสูง
การรักษา

มีเหตุจำกัดจำนวนหนึ่งที่จำเป็นต้องรีบรักษา ไม่เช่นนั้นจะมีผลรุนแรง
ท้องผูกควรรักษาที่เหตุถ้ารู้
องค์การอนามัยสหราชอาณาจักรคือ NICE ได้แยกท้องผูกในผู้ใหญ่ออกเป็นสองหมวด คือ แบบเรื้อรังไม่ทราบสาเหตุ และที่เกิดจากยาฝิ่น
สำหรับท้องผูกเรื้อรังไม่ทราบสาเหตุ การรักษาหลักก็โดยดื่มน้ำเพิ่มและทานใยอาหารเพิ่ม ไม่ว่าจะโดยเปลี่ยนอาหารหรือทานอาหารเสริม
การใช้ยาระบายเป็นปกติไม่แนะนำ เพราะอาจจะกลายเป็นต้องใช้ยาเพื่อจะถ่าย
การสวนทวารสามารถใช้กระตุ้นการถ่าย
การสวนทวารแบบใช้น้ำมาก
อาจใช้เพื่อล้างอุจจาระจากลำไส้ใหญ่ให้มากที่สุดเท่าที่เป็นไปได้
อย่างไรก็ดี การสวนทวารหนักแบบใช้น้ำน้อยปกติจะช่วยระบายอุจจาระในไส้ตรงเท่านั้น ไม่ได้กำจัดอุจจาระที่อยู่ในลำไส้
การรักษา > ใยอาหารเสริม

อาหารเสริมที่มีใยอาหารแบบละลายได้เช่น ซิลเลียม (psyllium) โดยทั่วไปจัดเป็นการรักษาอันดับแรกสำหรับท้องผูกเรื้อรัง เทียบกับใยอาหารที่ละลายไม่ได้เช่น รำข้าว
ผลข้างเคียงของใยอาหารเสริมรวมทั้งท้องขึ้น (bloating) ท้องอืด ท้องร่วง และการดูดซึมธาตุเหล็ก แคลเซียม และยาบางอย่างได้ผิดปกติ
อย่างไรก็ดี คนไข้ที่ท้องผูกเนื่องจากยาฝิ่นปกติจะไม่ได้ประโยชน์จากใยอาหารเสริม
การรักษา > ยาระบาย

เมื่อใช้ยาระบาย แมกนีเซียมไฮดรอกไซด์ หรือโพลีเอทิลีนไกลคอล (polyethylene glycol) แนะนำเป็นอันดับแรกเพราะราคาถูกและปลอดภัย
ยาแบบกระตุ้น (stimulant) ควรใช้ต่อเมื่อนี่ไม่ได้ผล
ในท้องผูกเรื้อรัง โพลีเอทิลีนไกลคอลดูเหมือนจะได้ผลดีกว่าแล็กทูโลส
ยาเพิ่มการบีบตัวของลำไส้ (prokinetic) อาจช่วยปรับการบีบตัว (motility) ของทางเดินอาหาร
ยังมียาใหม่ ๆ ที่ได้ผลดีสำหรับท้องผูกเรื้อรัง รวมทั้ง prucalopride
และ lubiprostone
ส่วนยาเพิ่มการบีบตัวของทางเดินอาหารส่วนบน คือ cisapride มีขายอย่างแพร่หลายในประเทศกำลังพัฒนา แต่ได้เลิกขายในประเทศตะวันตกโดยมากแล้ว
เพราะไม่มีหลักฐานว่ามีประโยชน์แก่ท้องผูก และอาจสร้างปัญหาหัวใจเสียจังหวะและทำให้ถึงตายได้
การรักษา > การใช้กายช่วย

ท้องผูกที่ดื้อวิธีรักษาที่กล่าวมาแล้วอาจจะต้องใช้กายช่วย เช่น การเอาอุจจาระที่อัดแน่นออกด้วยมือ
การออกกำลังกายสม่ำเสมอก็อาจช่วยทำให้ท้องผูกเรื้อรังดีขึ้นด้วย
การรักษา > การผ่าตัด

ในกรณีที่รักษาไม่หาย หัตถการบางอย่างอาจช่วยบรรเทาอาการ
การกระตุ้นประสาทใต้กระเบนเหน็บ (sacral nerve stimulation) พบว่ามีประสิทธิผลในกรณีส่วนน้อยจำนวนหนึ่ง
การตัดลำไส้ใหญ่ (colectomy) เปิดช่องระหว่างลำไส้เล็กส่วนปลายกับไส้ตรง (ileorectal anastomosis) จะทำกับแต่คนไข้ที่รู้ว่าอุจจาระผ่านลำไส้ใหญ่ไปได้ช้า และได้รักษาความผิดปกติในการถ่ายอุจจาระไปแล้ว หรือว่าไม่มีโรคเช่นนั้น
แต่เพราะนี่เป็นการผ่าตัดใหญ่ ผลข้างเคียงอาจรวมการปวดท้องมาก การอุดตันในลำไส้เล็ก และการติดเชื้อหลังผ่าตัด
นอกจากนั้น ยังมีอัตราความสำเร็จที่ต่าง ๆ กัน โดยขึ้นอยู่กับกรณีคนไข้เป็นอย่างยิ่ง
พยากรณ์โรค

ภาวะแทรกซ้อนที่อาจเกิดจากท้องผูกรวมทั้งโรคริดสีดวงทวาร แผลทวารหนัก (anal fissure) ไส้ตรงปลิ้น และอุจจาระอัดแน่น
การเบ่งถ่ายอุจจาระอาจทำให้เป็นริดสีดวงทวารหนัก
ในระยะหลัง ๆ ของอาการท้องผูก ท้องเองอาจจะป่อง แข็ง และกดเจ็บโดยกระจายไปทั่ว
กรณีที่รุนแรง (เช่น เมื่ออุจจาระอัดแน่น หรือเป็น "ท้องผูกแบบร้าย") อาจมีอาการของการอุดตันในลำไส้ (เวียนศีรษะ อาเจียน ท้องกดเจ็บ) และอาการอุจจาระรด (encopresis) ที่อุจจาระนิ่มจะไหลอ้อมอุจจาระแข็งในลำไส้ใหญ่แล้วไหลออกจากทวารหนักแบบกลั้นไม่ได้
การระบาด

อาการท้องผูกเป็นความผิดปกติทางเดินอาหารเรื้อรังซึ่งสามัญที่สุดในผู้ใหญ่
คือเกิดกับประชากร 2-20% โดยขึ้นอยู่กับนิยามที่ใช้
มันสามัญกว่าในหญิง ผู้สูงอายุ และเด็ก
โดยเฉพาะท้องผูกที่ไม่มีสาเหตุ ซึ่งเกิดในหญิงมากกว่าชาย
เหตุผลที่เกิดในผู้สูงอายุมากกว่าเชื่อว่า เพราะมีปัญหาสุขภาพต่าง ๆ มากขึ้นเหตุสูงอายุและออกกำลังน้อยลง
ประชากร 12% ทั่วโลกรายงานว่ามีท้องผูก
ท้องผูกเรื้อรังทำให้เด็กต้องไปแผนกผู้ป่วยนอก (กุมารเวช) 3% ในแต่ละปี
ในสหรัฐ การพยาบาลรักษาอาการเกี่ยวกับท้องผูกมีค่าใช้จ่ายถึง 6,900 ล้านเหรียญสหรัฐ (277,270 ล้านบาทในปี 2000) ต่อปี
คนอเมริกันมากกว่า 4 ล้านคน (ในบรรดาประมาณ 309 ล้านคน) ท้องผูกบ่อย ทำให้ไปหาแพทย์ 2.5 ครั้งต่อปี
ในสหรัฐ มีการซื้อยาระบายเป็นมูลค่า 725 ล้านเหรียญสหรัฐ (ประมาณ 23,488 ล้านบาทปี 2007) ต่อปี
ประวัติ

ตั้งแต่สมัยโบราณ สังคมต่าง ๆ ได้บันทึกความเห็นของแพทย์ว่าควรจะรักษาอาการท้องผูกในคนไข้อย่างไร
หมอในเวลาต่าง ๆ และในที่ต่าง ๆ ได้อ้างว่า ท้องผูกมีเหตุทางการแพทย์หรือเหตุทางสังคมต่าง ๆ นา ๆ
และได้รักษาด้วยวิธีที่สมเหตุผลหรือไม่สมเหตุสมผล 
(เช่น ด้วยอุปกรณ์ที่เรียกว่า Spatula Mundani)
ต่อมาหลังจากเกิดทฤษฎีการเกิดโรคเหตุเชื้อโรค แนวคิดของการทำพิษให้ตนเอง (auto-intoxication) ก็กลายเป็นเรื่องนิยมในความคิดชนตะวันตก
การสวนทวารจึงกลายเป็นวิธีการรักษา "ทางวิทยาศาสตร์" และการล้างลำไส้ใหญ่ซึ่งเคยเป็นวิธีการแพทย์ทางเลือกก็กลายเป็นเรื่องสามัญในการแพทย์หลัก
ตั้งแต่คริสต์ทศวรรษ 1700 ยังมีแนวคิดยอดนิยมในชาวตะวันตกว่า คนที่ท้องผูกมีปัญหาทางศีลธรรมในเรื่องการกินไม่เลือกและเกียจคร้าน
กลุ่มพิเศษ > เด็ก

เด็กประมาณ 3% ท้องผูก โดยทั้งหญิงทั้งชายเท่ากัน
ท้องผูกเป็นเหตุให้ไปหากุมารแพทย์ทั่วไปประมาณ 5% และกุมารแพทย์ทางเดินอาหาร 25% ดังนั้น อาการนี้จึงเป็นภาระแก่ระบบสาธารณสุขออย่างสำคัญ
แม้จะกำหนดช่วงอายุที่เกิดท้องผูกมากที่สุดได้ยาก แต่เด็กบ่อยครั้งจะท้องผูกเมื่อชีวิตเปลี่ยนไป
ตัวอย่างรวมทั้งการฝึกใช้ส้วม การเริ่มหรือการย้ายโรงเรียน และการเปลี่ยนอาหาร
โดยเฉพาะในทารก การเปลี่ยนสูตรนมหรือการเปลี่ยนจากให้นมแม่ไปเป็นนมกระป๋องอาจเป็นเหตุให้ท้องผูก
ยังดีว่า กรณีท้องผูกโดยมากไม่ใช่โรคจริง ๆ และการรักษาก็คือแค่บรรเทาอาการเท่านั้น
กลุ่มพิเศษ > มารดาหลังคลอด

6 อาทิตย์หลังการตั้งครรภ์จัดเป็นระยะหลังคลอด (postpartum stage)
ในช่วงเวลานี้ หญิงจะเสี่ยงท้องผูกมากขึ้น
งานศึกษาหลายงานได้ประเมินความชุกของท้องผูกที่ราว ๆ 25% ใน 3 เดือนแรก
ท้องผูกอาจทำให้หญิงไม่สบายเพิ่ม เพราะกำลังฟื้นสภาพจากการคลอดลูกโดยเฉพาะถ้าฝีเย็บฉีกหรือถ้าต้องผ่าขยายปากช่องคลอดเมื่อคลอดลูก
ปัจจัยเสี่ยงต่อการท้องผูกในกลุ่มนี้รวมทั้ง
กล้ามเนื้อฐานเชิงกราน (levator ani muscle) เสียหายเพราะคลอดลูก
ต้องใช้คีมเพื่อช่วยคลอดเด็ก
การคลอดระยะสองยาว
เด็กตัวโต
โรคริดสีดวงทวาร
โรคริดสีดวงทวารเป็นเรื่องสามัญเมื่อมีครรภ์ และอาจแย่ลงเมื่อท้องผูก
ดังนั้น อะไรที่ทำให้เจ็บเมื่อถ่ายอุจจาระ (รวมทั้งริดสีดวง ฝีเย็บฉีก และแผลที่ผ่าขยายช่องคลอด) อาจทำให้ท้องผูกเพราะคนไข้อาจกลั้นอุจจาระเพื่อหลีกเลี่ยงการเจ็บ
กล้ามเนื้อฐานเชิงกรานมีบทบาทสำคัญในการถ่ายอุจจาระ
ดังนั้น เมื่อกล้ามเนื้อบาดเจ็บเนื่องจากปัจจัยเสี่ยงดังที่ว่าบางอย่าง (เช่น เด็กตัวโต การคลอดระยะสองยาวนาน การใช้คีมช่วยคลอด) จะมีผลให้ท้องผูก
หญิงบางครั้งยังได้รับสวนทวารในช่วงการคลอด ที่อาจเปลี่ยนกระบวนการขับถ่ายของลำไส้หลังจากคลอดบุตรแล้ว
อย่างไรก็ดี ก็ยังไม่มีหลักฐานพอสรุปประสิทธิผลและความปลอดภัยของยาระบายสำหรับคนไข้กลุ่มนี้
เชิงอรรถ

1 2 3 4  coeliac disease หรือ celiac disease เป็นโรคภูมิต้านตนเองระยะยาวที่โดยหลักมีผลต่อลำไส้เล็กและเกิดในบุคคลที่มีปัจจัยทางพันธุกรรม
อาการคลาสสิกรวมทั้งปัญหาในทางเดินอาหารเช่นท้องร่วงเรื้อรัง ท้องป่อง ดูดซึมอาหารผิดปกติ ไม่อยากอาหาร และไม่โตตามวัยในเด็ก
1 2 3  non-celiac gluten sensitivity (NCGS) หรือ gluten sensitivity
เป็น "โรค/อาการที่เกิดเนื่องจากการทานกลูเตน แล้วก่ออาการภายในลำไส้หรือนอกลำไส้ที่จะดีขึ้นหลังจากเลิกทานอาหารที่มีกลูเตน และได้กันโรค celiac disease และโรคแพ้ข้าวสาลีออกแล้ว"
1 2  diverticulitis หรือ colonic diverticulitis เป็นโรคทางเดินอาหาร ที่ส่วนยื่นออกจากเยื่อเมือกและชั้นใต้เยื่อเมือกของลำไส้ใหญ่เนื่องจากกล้ามเนื้อผนังลำไส้ไม่แข็งแรง เกิดการอักเสบ
อาการปกติรวมการปวดท้องด้านล่างที่เกิดอย่างฉับพลัน
แต่ก็อาจใช้เวลาเกิดเป็นเวลา 2-3 วัน
ในอเมริกาเหนือและยุโรป มักจะปวดท้องทางด้านซ้าย และในเอเชีย บ่อยครั้งจะปวดทางด้านขวา
บางครั้งจะเป็นไข้ คลื่นไส้ ท้องร่วง ท้องผูก หรือมีเลือดในอุจจาระ
และอาจเกิดอย่างซ้ำ ๆ
↑  cystocele เป็นภาวะที่เกิดเมื่อผนังที่เป็นเส้นใยแข็งระหว่างกระเพาะปัสสาวะกับช่องคลอด คือ pubocervical fascia ฉีก ทำให้กระเพาะปัสสาวะเลื่อนผ่านช่องเข้าไปในช่องคลอดได้
↑  porphyria เป็นกลุ่มโรค ที่สาร porphyrin สะสมแล้วก่อปัญหาที่ผิวหนังหรือระบบประสาท
แบบที่มีผลต่อระบบประสาทยังเรียกด้วยว่า acute porphyria
ซึ่งมีอาการปวดท้อง เจ็บหน้าอก อาเจียน สับสน ท้องผูก เป็นไข้ และชัก
อาการเช่นนี้ปกติจะเป็น ๆ หาย ๆ เป็นวัน ๆ หรืออาทิตย์ ๆ
อาการอาจจุดชนวนด้วยการดื่มเครื่องดื่มแอลกอฮอล์ สูบบุหรี่ เครียด หรือยาบางชนิด
ถ้ามีผลต่อผิวหนังด้วย เมื่อถูกแดดอาจเกิดตุ่มพองและคัน
↑  myotonic dystrophy เป็นความผิดปกติทางกรรมพันธุ์ที่เป็นในระยะยาวและมีผลต่อการทำงานของกล้ามเนื้อ
อาการรวมทั้งการเสียกล้ามเนื้อที่แย่ลงเรื่อย ๆ และรู้สึกอ่อนแรง
กล้ามเนื้อบ่อยครั้งจะหดเกร็งโดยไม่สามารถคลายได้
อาการอย่างอื่นอาจรวมต้อกระจก อ่อนสติปัญญา และปัญหาการนำไฟฟ้าในหัวใจ
ในชาย อาจจะหัวล้านก่อนวัยและเป็นหมัน
↑  anismus หรือ dyssynergic defecation หมายถึงกล้ามเนื้อฐานเชิงกรานไม่คลายตัวเหมือนปกติเมื่อพยายามจะอุจจาระ
↑  ฝีเย็บย้อย (descending perineum syndrome หรือ levator plate sagging) 
หมายถึงภาวะที่ฝีเย็บพองเป็นลูกโป่งขนาดหลายเซนติเมตรลงจากช่องกระดูกของเชิงกรานเมื่อเบ่งถ่ายอุจจาระ แม้การย้อยนี้ก็อาจเกิดโดยไม่ต้องเบ่งด้วย
1 2  Hirschsprung's disease เป็นรูปแบบหนึ่งของ megacolon (ลำไส้ใหญ่บวมเกินปกติ) ที่เกิดเมื่อลำไส้ใหญ่บางส่วนหรือทั้งหมด หรือโครงสร้างที่เกิดขึ้นก่อนพัฒนาเป็นทางเดินอาหาร ไม่มี ganglion cells และดังนั้น จึงไม่สามารถทำงานได้
↑  Spatula Mundani เป็นอุปกรณ์เหล็กที่ยาวประมาณ 12 นิ้ว ข้างหนึ่งมีรูปร่างเหมือนไม้พาย อีกข้างหนึ่งเหมือนช้อนแต่ตรงกลางเอาออกและปลายสุดเป็นลูกตุ้ม ส่วนที่เป็นช้อนเอาไว้คว้านอุจจาระแข็งออก อีกข้างหนึ่งเอาไว้สำหรับทายา ซึ่งไม่ต้องสงสัยเลยว่าจะต้องทาหลังจากทำหัตถการด้วยเครื่องมือนี้ เป็นอุปกรณ์ที่ประดิษฐ์โดยศัลยแพทย์ชาวลอนดอน James Woodall
แหล่งข้อมูลอื่น

| --- | --- |
การจำแนกโรค: DICD-10: K59.0 ICD-9-CM: 564.0 MeSH: D003248 DiseasesDB: 3080
ทรัพยากรภายนอก: MedlinePlus: 003125 eMedicine: med/2833
Constipation - Introduction เก็บถาวร 2012-01-28 ที่ เวย์แบ็กแมชชีน (UK NHS site)
MedlinePlus Overview constipation
Constipation Guideline - the World Gastroenterology Organisation (WGO)
รูปแบบอุจจาระ จากบนลงล่าง (1) เป็นก้อนต่างหาก ๆ และแข็ง - ท้องผูกมาก (2) เป็นก้อน ๆ มีรูปคล้ายกับไส้กรอก - ท้องผูกเบา ๆ (3) เป็นรูปไส้กรอกมีผิวแตก - ปกติ (4) เป็นรูปไส้กรอกหรืองูมีผิวเรียบ - ปกติ (5) เป็นก้อนนิ่ม ๆ มีขอบเรียบ - ขาดใยอาหาร (6) เละ ๆ มีขอบกะรุ่งกะริ่ง - ท้องร่วงเบา ๆ (7) เป็นน้ำไม่เป็นก้อนเลย - ท้องร่วงหนัก
ภาพเอ็กซ์เรย์ของเด็กอายุ 8 ขวบ แสดงท้องผูกค่อนข้างมาก
การ์ตูนเสียดสีคริสต์ทศวรรษที่ 19 แสดงลิงที่ไม่เอาวิธีการสวนทวารเก่า โดยเอาแต่วิธีการสวนทวารใหม่ที่ใช้ขนมมาร์ชเมลโลว์กับฝิ่น
เพราะรักนี้ไม่ได้มีแค่สองเรา

Japanese manga series
| --- | --- |
เพราะรักนี้ไม่ได้มีแค่สองเรา
今日はカノジョがいないから (Kyou wa Kanojo ga Inai kara)
แนว: นาฏกรรม ยูริ
มังงะ
เขียนโดย: คิโยโกะ อิวามิ
สำนักพิมพ์: อิจิจินชะ
สำนักพิมพ์ภาคภาษาอังกฤษ: ฟีนิกซ์
นิตยสาร: คอมมิคยูริฮิเมะ
วางจำหน่ายตั้งแต่: 17 มิถุนายน พ.ศ. 2564 – ปัจจุบัน
จำนวนเล่ม:  5    4 (หนังสือ)
เพราะรักนี้ไม่ได้มีแค่สองเรา (ญี่ปุ่น: 今日はカノジョがいないから, โรมาจิ: Kyou wa Kanojo ga Inai kara) เป็นซีรีส์มังงะญี่ปุ่นแนวยูริ ที่เขียนและวาดภาพประกอบโดย คิโยโกะ อิวามิ ได้รับการตีพิมพ์ครั้งแรกในนิตยสารคอมมิคยูริฮิเมะ ของอิจิจินชะ ตั้งแต่เดือน มิถุนายน พ.ศ. 2564 มังงะมีลิขสิทธิ์ในประเทศไทยโดยสำนักพิมพ์ฟีนิกซ์
เรื่องย่อ

ยูนิและนานาเสะกำลังคบหากันอย่างลับ ๆ ในขณะที่ยูนิเข้าใจว่าแฟนสาวของเธอติดชมรมวอลเลย์บอล เธอก็ยังคงเหงาและใช้เวลาไปกับการรอนานาเสะหลังเลิกเรียน เพื่อฆ่าเวลา ยูนิจึงโพสต์เกี่ยวกับความสัมพันธ์ของพวกเขา และเวลาทั้งหมดที่เธอมีเหลือในบัญชีโซเชียลมีเดียที่เป็นความลับของเธอ อย่างไรก็ตามเมื่อเพื่อนร่วมชั้นของเธอ ฟูโกะ ค้นพบเรื่องนี้ ยูนิก็พบว่าตัวเองถูกดึงดูดเข้าไปในความสัมพันธ์ลับ ๆ อีกครั้ง
การตีพิมพ์

เขียนและวาดภาพประกอบโดย คิโยโกะ อิวามิ เพราะรักนี้ไม่ได้มีแค่สองเรา เริ่มตีพิมพ์ในญี่ปุ่นในนิตยสารคอมมิคยูริฮิเมะ ของสำนักพิมพ์อิจิจินชะตั้งแต่วันที่ 17 มิถุนายน พ.ศ. 2564 โดยได้มีการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5 ณ วันที่ 18 กรกฎาคม พ.ศ. 2567
มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 16 สิงหาคม พ.ศ. 2565
ในภาษาอังกฤษมังงะมีลิขสิทธิ์โดยสำนักพิมพ์ Seven Seas Entertainment วางจำหน่ายในอเมริกาเหนือ
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  18 ธันวาคม พ.ศ. 2564 | 978-4-7580-2339-9 | 23 สิงหาคม พ.ศ. 2565 | 978-616-464-835-7 |
| 2 |  18 สิงหาคม พ.ศ. 2565 | 978-4-7580-2450-1 | 22 มิถุนายน พ.ศ. 2566 | 978-616-599-141-4 |
| 3 |  16 กุมภาพันธ์ พ.ศ. 2566 | 978-4-7580-2499-0 | 16 ตุลาคม พ.ศ. 2566 | 978-616-599-269-5 |
| 4 |  18 ตุลาคม พ.ศ. 2566 | 978-4-7580-2616-1 | 17 กันยายน พ.ศ. 2567 | 978-616-599-757-7 |
| 5 |  18 กรกฎาคม พ.ศ. 2567 | 978-4-7580-2730-4 | — | — |
การตอบรับ

เพราะรักนี้ไม่ได้มีแค่สองเรา ได้รับการเสนอชื่อเข้าชิงรางวัล Next Manga Award ประจำปี 2024 ในประเภทมังงะฉบับพิมพ์ และได้รับรางวัล Global Special Prize ในกลุ่มผู้โหวตที่พูดภาษาอังกฤษ
แหล่งข้อมูลอื่น

เพราะรักนี้ไม่ได้มีแค่สองเรา (มังงะ) ที่เครือข่ายข่าวอนิเมะ
| ด ค กมังงะที่ตีพิมพ์ใน คอมมิคยูริฮิเมะ |
| --- | --- |
ปัจจุบัน:  คลับบ้าฮาต๊อง (2008)  นางฟ้าตัวน้อยได้ลงมาโปรดฉันค่ะ (2016)  ลิลี่ผลิบานเพราะเป็นงานหรอกนะคะ! (2016)  I Want to Love You Till Your Dying Day (2018; ตีพิมพ์ออนไลน์)  ซีตรัส พลัส (2018)  กระซิบรักเป็นทำนองร้องบอกเธอ (2019)  ทำไงดีเกมนี้นางร้ายน่ารัก (2020)  เพราะรักนี้ไม่ได้มีแค่สองเรา (2021)  UsoNatsu (2024) 
2000s:  Ameiro Kochakan Kandan (2005)  Kotonoha no Miko to Kotodama no Majo to (2005)  Haru Natsu Aki Fuyu (2005)  วอยซ์ฟูล (2005)  First Love Sisters (2005)  Kisses, Sighs, and Cherry Blossom Pink (2005)  Strawberry Shake Sweet (2005)  Simoun (2006)  The Conditions of Paradise (2007)  Aoi Shiro (2008)  Hanjuku-Joshi (2008)  Gokujou Drops (2008) 
2010s:  รักแก่นเซี้ยวของเหมียวกับโฮ่ง (2011)  ซีตรัส (2012)  กลรัก กับดักลวง NTR (2014)  Tachibanakan To Lie Angle (2014)  If I Could Reach You (2016)  Beauty and the Beast Girl (2017; online serialization)  Transparent Light Blue (2017)  5 วินาทีก่อนแม่มดจะตกหลุมรัก (2018)  รำคาญนักก็แต่งงานกันซะเลย (2018)  Our Teachers Are Dating! (2018)  Superwomen in Love! Honey Trap and Rapid Rabbit (2018; online serialization)  The Girl I Want Is So Handsome! (2018)  รักมาทักทายที่อุมิเนโกะ (2019)  โดนัทของฉันกับพระจันทร์ไม่เต็มดวง (2019)  Hello, Melancholic! (2019)  คำขอวันละข้อจากสาวน้อยเดียวดาย (2019) 
2020s:  ร้อยเรียงรักไปกับเธอ (2020–2024)  Futari Escape (2020)  คุณเพื่อนคะ ลองมาแต่งงานกันมั้ย (2020)
อุระมิจิโอนี่ซัง

| --- | --- |
อุระมิจิโอนี่ซัง
うらみちお兄さん (Uramichi Oniisan)
ชื่อภาษาอังกฤษ: Life Lessons with Uramichi Oniisan
แนว: สุขนาฏกรรมมืด
มังงะ
เขียนโดย: กากุ คูเซะ
สำนักพิมพ์: อิจิจินชะ
นิตยสาร: Comic POOL
กลุ่มเป้าหมาย: โจเซ
วางจำหน่ายตั้งแต่: 12 พฤษภาคม พ.ศ. 2560 – ปัจจุบัน
จำนวนเล่ม: 7
อนิเมะโทรทัศน์
กำกับโดย: โนบูโยชิ นางายามะ
เขียนบทโดย: โทโกะ มาจิดะ
ดนตรีโดย: เค ฮาเนโอกะ
สตูดิโอ: สตูดิโอบล็อง
เครือข่าย: TV Tokyo, BS11, Wowow, HTB, Animax
ฉาย:  6 กรกฎาคม พ.ศ. 2564  –  28 กันยายน พ.ศ. 2564
ตอน: 13
อุระมิจิโอนี่ซัง (ญี่ปุ่น: うらみちお兄さん; โรมาจิ: Uramichi Oniisan; "พี่ชายอุระมิจิ") เป็นซีรีส์มังงะญี่ปุ่นแนวตลก เขียนเรื่องและวาดภาพโดยกากุ คูเซะ เผยแพร่ออนไลน์ผ่านนิตยสารดิจิตัล Comic POOL ของสำนักพิมพ์อิจิจินชะตั้งแต่เดือนพฤษภาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 7 ได้รับการดัดแปลงเป็นซีรีส์อนิเมะโทรทัศน์โดย Studio Blanc ออกอากาศตั้งแต่วันที่ 6 กรกฎาคมถึง 28 กันยายน พ.ศ. 2564
แหล่งข้อมูลอื่น

เว็บไซต์ทางการของมังงะ (ญี่ปุ่น)
เว็บไซต์ทางการของอนิเมะ (ญี่ปุ่น)
อุระมิจิโอนี่ซัง (มังงะ) ที่เครือข่ายข่าวอนิเมะ
| ด ค กสตูดิโอบล็อง |
| --- | --- |
ซีรีส์โทรทัศน์:  บาสใสวัยซน! (พ.ศ. 2554)  โบกุ โนะ คาโนโจะ กะ มาจิเมะ ซูงิรุ โชโจะ บิตช์ โนะ เค็ง (พ.ศ. 2560)  อุระมิจิโอนี่ซัง (พ.ศ. 2564)  ไซเกียว องเมียวจิ โนะ อิเซไก เท็นเซกิ (พ.ศ. 2566)  อายากะ ตำนานเกาะพิศวง (พ.ศ. 2566)  แวมไพร์ในหอพักชาย (พ.ศ. 2567)  โคโจ เด็งกะ โนะ คาเทอิเกียวชิ (พ.ศ. 2568) 
โอวีเอ:  Goulart Knights: Evoked the Beginning Black (พ.ศ. 2553)  Goulart Knights: Evoked the Beginning White (พ.ศ. 2554)  โบกุ โนะ คาโนโจะ กะ มาจิเมะ ซูงิรุ โชโจะ บิตช์ โนะ เค็ง โอวีเอ (พ.ศ. 2561) 
 หมวดหมู่
สมูทคริมินัล

1987 ซิงเกิลโดยไมเคิล แจ็กสัน
สมูทคริมินัล (อังกฤษ: Smooth Criminal) เป็นเพลงของนักร้องชาวอเมริกันไมเคิล แจ็กสัน จากอัลบั้มที่แปด "แบด" ออกวางจำหน่ายในปี ค.ศ. 1987 และเป็นเพลงที่เจ็ดในอัลบั้ม  ออกอากาศครั้งแรกทางโทรทัศน์เป็นวิดีโอในช่วงต้นเดือนตุลาคม ค.ศ 1988 ได้รับปล่อยเป็นซิงเกิลเมื่อวันที่ 21 ตุลาคม ค.ศ. 1988 ขึ้นถึงอันดับ 7 ในสหรัฐอเมริกา และอันดับ 8 ในประเทศอังกฤษ   เพลงนี้ถือเป็นหนึ่งในเพลงประจำตัวของแจ็กสันและได้ปรากฏอยู่ในอัลบั้มรวมฮิตที่ยิ่งใหญ่ที่สุดของเขาหลายเพลง
แต่งโดยไมเคิล แจ็กสัน ดนตรีเพลงประกอบไปด้วยจังหวะเร็วที่เชื่อมต่อกับเนื้อเพลงเกี่ยวกับหญิงสาวชื่อ "แอนนี" ที่ถูกผู้ชายบุกเข้าไปทำร้ายในห้องพัก
เพลงนี้เริ่มแต่งในปี 1985 และบันทึกต้นฉบับเดโมครั้งแรกในชื่อ "Al Capone" มีเนื้อหาเกี่ยวกับอัล คาโปน และแก๊งอาชญากรรมในสหรัฐในช่วงทศวรรษ 1930 และได้รับการปรับปรุงใหม่ พร้อมกับเปลี่ยนชื่อเป็น Smooth Criminal  เพลงนี้เกือบไม่ได้ถูกบรรจุรวมอยู่ในอัลบั้มแบด แต่แจ็กสันเปลี่ยนใจบรรจุเพลงนี้เพิ่มในภายหลัง เพลงนี้ยังทำหน้าที่เป็นบทเพลงประกอบหลักในภาพยนตร์ มูนวอล์คเกอร์ ของปี ค.ศ 1988 ของแจ็กสัน และเป็นบทเพลงประกอบฉากในส่วนของวิดีโอเกม "มูนวอล์คเกอร์ ดิ้นมหัศจรรย์"
มิวสิกวิดีโอ

มิวสิกวิดีโอของเพลงนี้ ปรากฏครั้งแรกในภาพยนตร์ Moonwalker (1988) มีฉากหลังเป็นไนท์คลับของสหรัฐอเมริกาในยุค 1930  มีฉากเต้นที่โด่งดัง คือ ไมเคิล แจ็กสันและนักเต้นคนอื่น เต้นด้วยท่า "anti-gravity lean" (หรือ ท่าต้านแรงโน้มถ่วง) นักเต้นทั้งหมดต่างโน้มตัวไปข้างหน้า ประมาณ 45 องศา ซึ่งเป็นไปไม่ได้ตามหลักฟิสิกส์ เนื่องจากจุดศูนย์ถ่วงของร่างกายจะอยู่นอกเท้า  การถ่ายทำฉากนี้ต้องใช้เทคนิคพิเศษช่วย โดยใช้หมุดยึดไว้กับพื้น
โดยนักแสดงจะนำเท้าเข้าไปเกี่ยวกับอุปกรณ์เพื่อยึดตัวนักแสดงไว้กับพื้นไม่ให้ล้ม
การแสดงท่านี้ในการแสดงคอนเสิร์ต กลับประสบปัญหามากกว่า เพราะหากใช้ลวดสลิงจะทำให้การแสดงไม่แนบเนียน แจ็กสันแก้ปัญหานี้โดยออกแบบรองเท้าพิเศษที่มีปลอกพยุงข้อเท้า และมีกลไกซ่อนอยู่ใต้เวที เมื่อถึงจังหวะที่ต้องแสดงท่านี้ กลไกจะยืดหมุดขึ้นมาจากพื้นเวทีเล็กน้อย สำหรับยึดกับส้นรองเท้าและรั้งน้ำหนักตัวนักเต้นไว้  โดยเมื่อจบท่านี้ นักเต้นสามารถปลดหมุดยึดนั้นได้โดยการขยับข้อเท้าเพียงเล็กน้อย และเต้นท่าอื่นต่อ ในขณะเดียวกันกลไกก็หดเก็บหมุดยึดนั้นให้ราบเสมอพื้นเวทีเหมือนเดิม
ไมเคิล แจ็กสันได้จดสิทธิบัตรสำหรับอุปกรณ์ที่ใช้การแสดงนี้ในปี ค.ศ. 1993
รายชื่อเพลง

| --- | --- |
 7-inch single: "Smooth Criminal" (single mix) – 4:10  "Smooth Criminal" (instrumental) – 4:10 12-inch maxi and CD-maxi: "Smooth Criminal" (extended dance mix) – 7:46  "Smooth Criminal" (extended dance mix radio edit) – 5:20  "Smooth Criminal" ("Annie" mix) – 5:35  "Smooth Criminal" (dance mix – dub version) – 4:45  "Smooth Criminal" (a cappella) – 4:12 Cassette single //2 tracks// "Smooth Criminal"  "Smooth Criminal" (Instrumental) Visionary single: CD side: "Smooth Criminal" – 4:10  "Smooth Criminal" (extended dance mix) – 7:45 DVD side: "Smooth Criminal" (music video (end credits version)) — 4:11:  3-inch CD single: "Smooth Criminal" (extended dance mix) – 7:46  "Smooth Criminal" ("Annie" mix) – 5:35  "Smooth Criminal" (dance mix – dub version) – 4:45 CD promo: "Smooth Criminal" (single mix) – 4:12  "Smooth Criminal" (extended dance mix)  (different from other releases)– 7:46  "Smooth Criminal" (extended dance mix radio edit)  (different from other releases)– 5:20  "Smooth Criminal" ("Annie" mix)  (different from other releases) – 5:35  "Smooth Criminal" (dance mix – dub version) – 4:45  "Smooth Criminal" (a cappella) – 4:12 3-inch CD Japanese single //2 tracks// Smooth Criminal  Smooth Criminal (Instrumental)
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Denmark (IFPI Danmark) | Gold | 45,000‡ |
| France (SNEP) | Silver | 200,000* |
| Italy (FIMI) | Gold | 25,000‡ |
| Mexico (AMPROFON) | Gold | 30,000* |
| United Kingdom (BPI) | Platinum | 1,000,000‡ |
| United States (RIAA) | 2× Platinum | 2,000,000‡ |
 *ตัวเลขยอดขายขึ้นกับการรับรองอย่างเดียว ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
แหล่งข้อมูลอื่น

มิวสิกวิดีโอเพลง Smooth Criminal  ฉบับความยาว 9 นาที
การเต้นท่า anti-gravity lean ในการแสดงสด จะสังเกตเห็นนักเต้นคนหนึ่งสะดุดหมุดที่พื้นและเสียหลักเล็กน้อย
วิดีโอในการแสดงครั้งหนึ่งที่ไมเคิล แจ็กสัน พลาดล้มระหว่างเต้น anti-gravity lean
| ด ค กเพลงของไมเคิล แจ็กสัน |
| --- | --- |
 ซิงเกิล  เพลง 
ยุค 1970:  "กอตทูบีแดร์"  "Ain't No Sunshine"  "I Wanna Be Where You Are"  "Rockin' Robin"  "Love Is Here and Now You're Gone"  "ยูฟก็อตอะเฟรนด์"  "เบ็น"  "Everybody's Somebody's Fool"  "มายเกิร์ล"  "Shoo-Be-Doo-Be-Doo-Da-Day"  "We've Got a Good Thing Going"  "With a Child's Heart"  "มอร์นิงโกลว์"  "ออลเดอะธิงส์ยูอาร์"  "แฮปปี"  "ทูยัง"  "Doggin' Around"  "มิวสิกแอนด์มี"  "วีอาร์ออลโมสต์แดร์"  "จัสอะลิตเทิลบิตออฟยู"  "ยูแคนต์วิน"  "โดนต์สต็อปทิลยูเก็ตอินัฟ"  "ร็อกวิธยู"  "เวิร์คคิน'เดย์แอนด์ไนท์"  "อิตส์เดอะฟอลลิงอินเลิฟ" 
ยุค 1980:  "ออฟเดอะวอลล์"  "เกิร์ลเฟรนด์"  "ชีส์เอาท์ออฟมายไลฟ์"  "วันเดย์อินยัวร์ไลฟ์"  "เดอะเกิร์ลอิสมาย"  "บิลลี จีน"  "บีตอิต"  "วอนนาบีสตาร์ตินซัมติน"  "ฮิวแมนเนเจอร์"  "พี.วาย.ที. (พริตตี ยัง ธิง)"  "ทริลเลอร์"  "ยูฟเรียลลีก็อตอะโฮลด์ออนมี"  "เฮียร์ไอแอม (ตัมแอนด์เทกมี)"  "เลิฟลีเทียร์ดรอปส์"  "That's What Love Is Made Of"  "Farewell My Summer Love"  "Girl You're So Together"  "ไอจัสต์แคนต์สต็อปเลิฟวิงยู"  "แบด"  "เดอะเวย์ยูเมกมีฟีล"  "สปีดเดมอน"  "ไลเบียเรียนเกิร์ล"  "จัสกูดเฟรนส์"  "อนาเธอร์พาร์ตออฟมี"  "แมนอินเดอะมิรเรอร์"  "เดอร์ตีไดอานา"  "สมูทคริมินัล"  "ลีฟมีอโลน"  "ทเวนตีไฟฟ์ไมลส์" 
ยุค 1990:  "แบล็กออร์ไวต์"  "แจม"  "อินเดอะโคลเซ็ต"  "รีเมมเบอร์เดอะไทม์"  "ฮีลเดอะเวิลด์"  "ฮูอิสอิต"  "กิฟอินทูมี"  "วิลล์ยูบีแดร์"  "กอนทูซูน"  "เดนเจอรัส"  "คัมทูเกตเตอร์"  "สกรีม"  "ไชลด์ฮุด"  "เดย์ดอนต์แคร์อเบาต์อัส"  "สเตรนเกอร์อินมอสโก"  "ดิสไทม์อราวน์"  "เอิร์ธซอง"  "ดี.เอส."  "ยูอาร์น็อตอะโลน"  "แท็บลอยด์จังกี"  "ฮิสทรี"  "สไมล์"  "ไมนด์อิสเดอะเมจิก"  "บลัดออนเดอะแดนซ์ฟลอร์"  "โกตส์"  "อิสอิตสเครี"  "ออนเดอะไลน์" 
ยุค 2000:  "สปีชเลสส์"  "ยูร็อกมายเวิลด์"  "เฮฟเวนแคนเวต"  "บัตเตอร์ฟลายส์"  "คราย"  "วันมอร์แชนซ์"  "ชีตเตอร์"  "เดอะเวย์ยูเลิฟมี"  "ฟอลอะเกน"  "ดิสอิสอิต" 
ยุค 2010:  "โฮลด์มายแฮนด์"  "ฮอลลีวูดทูไนท์"  "(ไอแคนต์เมคอิต) อนาเธอร์เดย์"  "บีไฮน์เดอะแมสก์"  "ดอนต์บีเมสซินราวน์"  "ไพรซ์ออฟเฟม"  "เลิฟเนเวอร์เฟลท์โซกูด"  "ชิคาโก"  "เลิฟวิงยู"  "อะเพลซวิทโนเนม"  "สเลฟทูเดอะริทึม"  "บลูแกงสตา" 
อื่น ๆ:  "วีอาร์เดอะเวิลด์"  "วอตมอร์แคนไอกีฟ/โตโดพาราตี"  "We Are the World 25 for Haiti"  "She's Trouble"  "บลัดออนเดอะแดนซ์ฟลอร์ x เดนเจอรัส"  "ไดมอนด์อาร์อินวินซิเบิล" 
เด่น:  "Ease on Down the Road"  "อะแบรนด์นิวเดย์"  "Night Time Lover"  "Papa Was a Rollin' Stone"  "State of Independence"  "มัสเคิลส์"  "เซย์ เซย์ เซย์"  "ซัมบอดีส์วอตชิงมี"  "Don't Stand Another Chance"  "Centipede"  "Tell Me I'm Not Dreamin' (Too Good to Be True)"  "Eaten Alive"  "เก็ตอิต"  "2300 Jackson Street"  "Do the Bartman"  "วอตซัพวิตยู"  ";kp"  "ไอนีตยู"  "Girls, Girls, Girls (Part 2)"  "All Eyez on Me"  "ออลอินยัวร์เนม"  "There Must Be More to Life Than This"  "โลว"  "ดอนท์แมทเทอร์ทูมี" 
  หมวดหมู่ 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
"ท่าต้านแรงโน้มถ่วง" ในมิวสิกวิดีโอเพลง "สมูทคริมินัล"
ชีวิตติ่งอปป้าของยากูซ่าหน้าโหด

Japanese manga series
| --- | --- |
ชีวิตติ่งอปป้าของยากูซ่าหน้าโหด
やくざの推しごと (Yakuza no Oshigoto)
ชื่อภาษาอังกฤษ: The Yakuza's Bias
แนว: สุขนาฏกรรม, เสี้ยวชีวิต
มังงะ
เขียนโดย: เทกิ ยัตสึดะ
สำนักพิมพ์: อิจิจินชะ
สำนักพิมพ์ภาคภาษาไทย: ฟีนิกซ์
นิตยสาร: Comic Pool [ja]
วางจำหน่ายตั้งแต่: 11 มิถุนายน พ.ศ. 2564 – 20 พฤษภาคม พ.ศ. 2565
จำนวนเล่ม:  2    2
ชีวิตติ่งอปป้าของยากูซ่าหน้าโหด (ญี่ปุ่น: やくざの推しごと, โรมาจิ: Yakuza no Oshigoto) เป็นซีรีส์เว็บมังงะของญี่ปุ่น เขียนและวาดภาพประกอบโดย เทกิ ยัตสึดะ ได้รับการตีพิมพ์บนแพลตฟอร์มดิจิทัล Comic Pool [ja] ของอิจิจินชะ ตั้งแต่เดือนมิถุนายน พ.ศ. 2564 ถึงพฤษภาคม พ.ศ. 2565 โดยมีการรวบรวมบทต่าง ๆ ไว้เป็นทังโกบง จำนวน 2 เล่ม
การตีพิมพ์

เขียนและวาดภาพประกอบโดย เทกิ ยัตสึดะ ชีวิตติ่งอปป้าของยากูซ่าหน้าโหด ได้รับการตีพิมพ์บนแพลตฟอร์มดิจิทัล Comic Pool [ja] ของอิจิจินชะ ตั้งแต่วันที่ 11 มิถุนายน พ.ศ. 2564 และจบลงในวันที่ 20 พฤษภาคม พ.ศ. 2565 บทพิเศษได้รับการตีพิมพ์ในวันที่ 25 กรกฎาคมในปีเดียวกัน อิจิจินชะได้รวบรวมบทต่าง ๆ ไว้ในรูปแบบทังโกบง สองเล่ม โดยวางจำหน่ายในวันที่ 25 พฤศจิกายน พ.ศ. 2564 และ 25 กรกฎาคม พ.ศ. 2565
มังงะมีลิขสิทธิ์ในประเทศไทยโดยสำนักพิมพ์ฟีนิกซ์